section_heading: Gradnja i isporuka
paragraph_text: Odlučujući čimbenik uporabe topova kalibra 38&nbsp;cm na Bismarcku i Tirpitzu bila je odluka francuske mornarice da naoruža svoja četiri bojna broda klase Richelieu topovima od 380&nbsp;mm (45 Modèle 1935 top). Odlučeno je i da bi za glavnu salvu bilo najbolje upotrijebiti četiri dvostruka tornja, dva pramčana i dva na krmi. Prilikom odabira pogona razmatralo se više opcija: dizelski, parni ili turbo-električni pogon. Odabran je posljednji, jer se pokazao vrlo učinkovitim na dva američka nosača zrakoplova klase Lexington, kao i na francuskom putničkom brodu SS Normandie.<ref>Garkze & Dulin, str. 204 Kobilica je položena u brodogradilištu Blohm & Voss u Hamburgu 1. srpnja 1936. godine. Porinut je 14. veljače 1939., a kuma broda bila je Dorothee von Löwenfeld, unuka Otta von Bismarcka. Isporučen je 24. kolovoza 1940., a njime je zapovijedao kapetan bojnog broda (Kapitän zur See) Ernst Lindemann. U trenutku isporuke Bismarck je bio najveći ratni brod. Prema planu njemačke ratne mornarice, on je trebao biti dijelom odreda brzih bojnih brodova koji bi pratili veće bojne brodove u glavnoj borbenoj liniji. Početkom rata 1939. povećani su zahtjevi u njemačkoj ratnoj industriji te se tada odustalo od tog plana. Zbog toga se došlo na ideju da se Bismarck upotrijebi kao oruđe za prekid trgovačkog puta. Brod je bio dobro odabran za tu ulogu, bio je brži od svih bojnih brodova britanske mornarice te je imao vrlo dobar doplov za to doba, bolji od ijednoga britanskog ratnog broda.Garzke and Dulin, str. 303